სერანგი
სერანგი (ინდონ. Kota Serang) — ქალაქი ინდონეზიაში, ბანტენის პროვინციის დედაქალაქი და სერანგის სარეგენტოს ადმინისტრაციული ცენტრი. მდებარეობს პროვინციის ჩრდილოეთ ნაწილში. ქალაქზე გაივლის ჯაკარტა–მერაკის დამაკავშირებელი გზატკეცილი. სერანგის კლიმატი ეკვატორულია, რომელსაც მშრალი სეზონი არ გააჩნია. გასასვლელი აქვს იავის ზღვაზე. 2010 წლის აღწერის მონაცემებით, სერანგის მოსახლეობა 576 961 ადამიანია და წარმოადგენს ბანტენის პროვინციის მესამე ყველაზე ხალხმრავალ ქალაქს. მდებარეობს დიდი ჯაკარტის აგლომერაციიდან 15 კმ–ში და ზოგჯერ მის შემადგენელ ნაწილადაც მოიაზრებენ.